hy hy hy hy hy hy hy hy hy hy hy hy hy hy hy hy hy hy hy hy hy hy hy en en de hy en nl hy hy hy en hy en hy en hy en hy en hy en en hy hy en hy en hy hy en hy en hy hy hy hy hy en hy hy hy hy hy hy hy hy sl hy hy hy hy hy hy
☎️ ALLO. Rambalkoshe-ի և ATS-ի համատեղ ցուցահանդեսը` կապի պատմական շենքում
Հեռախոսային կայանի նախկին շենքը (նույն ինքը՝ ԱՏՍ-ը) վերադառնում է մեր իրականություն․ ապրիլի 10-ին շենքի չորրորդ հարկում տեղի կունենա ALLO ցուցահանդեսը։ Միջոցառման հեղինակները պատմել են մեկօրյա ցուցադրության և շենքի ապագային մասին։ ☎️ 📷
Ապրիլի 10-ին տեղի կունենա Rambalkoshe ժամանակակից արվեստի թանգարանի և ATS նախաձեռնության համատեղ ցուցահանդեսը ATS-ի պատմական շենքի չորրորդ հարկում։
Ցուցահանդեսի ընդհանուր թեման կապն է։ Այն վայրում, որը ժամանակին ապահովում էր մեր կապը, 24 վիզուալ արտիստներ (ամբողջական ցանկը տե՛ս պաստառին)  ներկայացնելու են մեկական սև-սպիտակ լուսանկար՝ ստեղծված այսօրվա կապը ապահովող սարքերի՝ բջջային հեռախոսների միջոցով։
Ցուցահանդեսը տևելու է միայն մեկ օր։ Սա արդեն փորձված ֆորմատ է Rambalkoshe-ի կողմից։ Հիմնադիր Վահան Ստեփանյանի խոսքով՝ թե՛ համերգը,  թե՛ ցուցահանդեսը մարդու համար պետք է նույն կարևորությունն ունենան։ «Մենք կարող ենք մի կողմ դնել մեր բոլոր գործերը և գնալ համերգի, քանի որ այն միայն մեկ անգամ է լինելու, նույն ձև պետք է լինի և ցուցահանդեսի դեպքում»։
Արտիստներին տրվել էր ընդամենը մի քանի օր, որպեսզի փորձեն լուսանկարի միջոցով ցույց տալ կապն իբրև երևույթ։ Սևի ու սպիտակի ընտրությունն էլ նպատակ ունի այդ աշխատանքները դարձնել ATS-ի շենքի ներկայիս տեսքի ստվերների մի մաս։
Թեև կապի թեման ուղիղ կերպով կապվում է շենքի հետ, բայց այն նաև վերաբերում է մարդկանց միջև եղած կապին։ Հատկապես այսօր, երբ Հայաստան են եկել հազարավոր ռուսներ և ուկրաինացիներ, ցուցահանդեսի նպատակներից մեկն է ապահովել այդ մարդկանց և տեղացիների շփումը։ Արտիստների մի մասը Հայաստանից չեն, բայց մասնակցության պարտադիր պայմաններից էր, որպեսզի նրանց լուսանկարները արվեն Հայաստանում և հեղինակները ցուցահանդեսին ներկա լինեն։
Ի դեպ, մուտքն ազատ է։
Տեսնել երաժշտությունը, լսել պատկերը
Ամբողջ միջոցառման ընթացքում հնչելու է կենդանի երաժշտություն։ Նվագելու են երկու հայաստանցի և երկու՝ Մոսկվայից եկած արտիստներ։ Կազմակերպիչները խորհուրդ են տալիս գալ միջոցառման ամենասկզբից, քանի որ մեկնարկը տրվելու է կենդանի իմպրովիզացիայով՝ նվագելու է Hov-ը՝ ոգեշնչված միջոցառման թեմայով։ «Մենք սիրում են վիզուալի ու ձայնի կապը։ Միտքն այն է, որ դու տեսնում ես երաժշտությունը և լսում՝ պատկերը»,- ասում է Վահան Ստեփանյանը։
Վիզուալ արտիստների ընտրության ժամանակ չի կարևորվել նրանց պրոֆեսիոնալ լուսանկարիչ լինելը։ Կարևոր էր, որ իրենց ձեռքին լիներ հեռախոս և ունենային որոշակի աշխարհայացք, որպեսզի կապի գաղափարին սեփական վերաբերմունքը ցույց տային։ Լուսանկարները հեղինակներից բացի ոչ մեկ չի տեսել և դրանք արվել են հենց ցուցահանդեսի համար։ Վահան Ստեփանյանի խոսքով՝ ստացվել են իրարից բացառապես տարբեր արդյունքներ, բայց բոլորը միահյուսվում են կապի գաղափարի շուրջ։
Ցուցահանդեսից անմիջապես հետո շենքը կփակվի վերանորոգման և մի քանի ամիս անց այնտեղ կստեղծվի ստեղծարար կլաստեր՝ գրասենյակային տարածքներով, շոուռումերով, քովորքինգներով, և նման այլ նախաձեռնություններով։ Տարածքն ունի նաև բակային հատված, որը կարող է լավ հավաքատեղի դառնալ ամենատարբեր մարդկանց համար։ ATS-ն UPD նորաստեղծ կառուցապատող ընկերության նախագիծն է:
Ճարտարապետական մասը վստահվել է Electric Architects ընկերությանը, որի արտ տնօրեն Կարեն Բադալյանը ներառված է նաև ամբողջ նախագծի ստեղծարար մասով զբաղվող թիմում։ Նրա խոսքով՝ ATS-ը նպատակ ունի իր շուրջ ստեղծարար համայնք ստեղծել։ Կարելի է ասել, որ ALLO ցուցահանդեսը այդ նոր միջավայրի թիզերային միջոցառումն է։
4Plus-ը վավերագրական լուսանկարչության դպրոց է բացում
Իրենց ուժերը կարող են փորձել ինչպես սկսնակները, այնպես էլ փորձ ունեցողները։
ARARAT Heritage Celebration Night
Ինչպես Մարզահամերգային համալիրի կլոր դահլիճում նշվեց հայկական կոնյակագործության 135-ամյակը, ինչու էր այդքան կարևոր ունենալ հենց քառակուսի դիսկո-բոլ և ինչու են Երևանի կոնյակի գործարանում, հենվելով անցյալին ու ժառանգությանը, նայում միայն դեպի ապագան։ Խոսել ենք ARARAT Heritage Celebration Night միջոցառման կազմակերպչական թիմի անդամների հետ։
Կամո Նիգարյանի պայթյունավտանգ պաստառների շարքը Հայաստանի ազգային պատկերասրահում
Տպագրությունը էական է․ VisualGapGallery-ի նոր նախագիծը
«Տպագրությունը էական է» ցուցահանդեսի բացման կապակցությամբ՝ տպագրության ընձեռած հնարավորությունների ու կարևորության մասին ԵՐԵՎԱնը զրուցել է VisualGapGallery-ի և VisualGap-silkscreen priting studio մետաքսագրության արվեստանոցի հիմնադիր Մերի Մունի հետ։
Վաղը՝ հոկտեմբերի 16-ին, Rambalkoshe-ն ու Berq Studio-ն միանգամից երկու իրադարձություն են պատրաստում՝ նորաբաց Vajrapar-ում: Rambalkoshe-ն կցուցադրի Վահան Ստեփանյանի անձնական ֆոտոարխիվը, որտեղ հավաքված է 20-րդ դարի խորհրդային Հայաստանի սպորտային վավերագությունները, իսկ Berq Studio-ն կներկայացնի իր առաջին սպորտային կոշիկների հավաքածուն, որն արտադրվել է Հայաստանում՝ «Եղվարդ» սպորտային կոշիկների գործարանում: